***ՆԱԽԱԳԻԾ***



**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՈՍՏԻԿԱՆՈՒԹՅՈՒՆՈՒՄ ԾԱՌԱՅՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 ***Հոդված 1***. «Ոստիկանությունում ծառայության մասին» Հայաստանի Հանրապետության 2002 թվականի հուլիսի 3-ի ՀՕ-401-Ն օրենքի (այսուհետ՝ օրենք)5-րդ հոդվածի 2-րդ մասում՝ «Նախագահը» բառից հետո լրացնել «՝ Հայաստանի Հանրապետության վարչապետի առաջարկությամբ» բառերը:

 ***Հոդված 2.*** Օրենքի 11-րդ հոդվածի 3-րդ մասը լրացնել հետևյալ բովանդակությամբ նոր նախադասությամբ. «Մինչև ոստիկանությունում պաշտոնի նշանակվելը, բացառությամբ ոստիկանության ուսումնական հաստատությունում պետական պատվերի շրջանակում կրթություն ստացած ծառայողների, **այլ մասնագիտական որակավորում ունեցող անձանց գիտելիքները ստուգվում են պետական կառավարման մարմնի ղեկավարի հրամանով** սահմանված կարգով»:

 ***Հոդված 3.*** Օրենքի 13-րդ հոդվածի 2-րդ մասի 3-րդ կետում «Նախագահը» բառից հետո լրացնել «՝ Հայաստանի Հանրապետության վարչապետի առաջարկությամբ» բառերը:

 ***Հոդված 4.*** Օրենքի 47-րդ հոդվածում՝

 1) 1-ին մասի աղյուսակը շարադրել հետևյալ խմբագրությամբ.

«

|  |  |  |
| --- | --- | --- |
| Պաշտոնը կամ պաշտոնների խումբը | Ծառայության սահմանային տարիքը | Ծառայության ժամկետի երկարաձգման ժամանակահատվածը |
| պետական կառավարման մարմնի ղեկավար | 65 | մինչև 5 տարի |
| պետական կառավարման մարմնի ղեկավարի տեղակալ, Հայաստանի Հանրապետության ոստիկանության զորքերի հրամանատար | 63 | մինչև 3 տարի |
| ոստիկանության գլխավոր խմբի պաշտոն զբաղեցնող և ոստիկանության բարձրագույն կոչում ունեցող ծառայողներ  | 62 | մինչև 3 տարի |

»,

 2) 2-րդ մասում «կողմից» բառից հետո լրացնել «՝ Հայաստանի Հանրապետության վարչապետի առաջարկությամբ» բառերը,

 3) 3-րդ մասից հանել «՝ Հայաստանի Հանրապետության նախագահի համաձայնությամբ» բառերը:

 ***Հոդված 5.*** Օրենքի 58-րդ հոդվածի վերնագրում և տեքստում «տեխնիկական սպասարկում իրականացնող» բառերից հետո լրացնել «և քաղաքացիական աշխատանք կատարող» բառերը:

 ***Հոդված 6.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

 ***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ***

 ***ՆԱԽԱԳԱՀ Ս. ՍԱՐԳՍՅԱՆ***